El Campus Obert a la Ciutadania inicia el procés d’inscripció i matriculació per a enguany
08 de setembre 2022

![](/media/v0xphhmy/c_campusobert.jpg?width=850&height=566.9886363636364)

El Campus Obert a la Ciutadania, el programa de cursos i tallers de benestar social i emocional, tallers d’oci i temps lliure per a persones majors de 18 anys, inicia el procés d’inscripció i matriculació. Per a enguany s’han programat més de 60 activitats socioeducatives, cursos i tallers d’oci i temps lliure, salut física i emocional .

Hui, s’ha realitzat el sorteig d’aquells cursos en els quals hi ha més demanda que oferta. Hi ha hagut 2.114 inscripcions en total. Dels 60 cursos programats se n’ han sortejat 50 cursos, perquè han tingut més demanda que oferta. Les llistes definitives de les inscripcions dels cursos sortejats es podran consultar a partir del 14 de setembre a la  web de l’Ajuntament de Sagunt: [https://aytosagunto.es/es/](https://aytosagunto.es/es/).

Els cursos més demandats han sigut aquells relacionats amb la salut i el benestar emocional. La programació s’ha adequat a la demanda i és per això que estes matèries han sigut les més demandades. Després de la pandèmia, l’oferta d’este tipus de cursos constituix un suport a la millora del benestar emocional de la ciutadania.

La regidora del programa de Ciutat Educadora. Campus Obert a la Ciutadania (UP), Maria Josep Soriano, ha estat present a l’acte i ha agraït la confiança de totes les persones participants en este projecte que té com a objectiu principal millorar la qualitat de vida de les persones.

A partir del proper divendres dia 16 de setembre començarà el procés de matriculació. Del 16 al 23 de setembre es matricularan tots els cursos preinscrits inicialment, els cursos que han entrat en sorteig i els cursos que encara disposen de places  fins cobrir el total de l’oferta, segons el detall del llibret informatiu publicat. També, en el mateix espai web es publicaran, a partir d’esta data, els cursos en els quals hi ha vacants disponibles i que podran matricular-se durant este període.

Per a consultar tota la informació de les activitats, cursos i tallers del Campus Obert a la Ciutadania es pot fer a través del telèfon d’informació: 96 265 58 68 o 666 178 647 (Campus Obert a la Ciutadania, abans anomenat programa de la Universitat Popular).

*   [](http://www.facebook.com/sharer.php?u=https://aytosagunto.es/va/actualitat/el-campus-obert-a-la-ciutadania-inicia-el-proces-d-inscripcio-i-matriculacio-per-a-enguany/ "Facebook")
*   [](http://twitter.com/share?url=https://aytosagunto.es/va/actualitat/el-campus-obert-a-la-ciutadania-inicia-el-proces-d-inscripcio-i-matriculacio-per-a-enguany/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-campus-obert-a-la-ciutadania-inicia-el-proces-d-inscripcio-i-matriculacio-per-a-enguany/ "Linked In")
*   [](mailto:?body=https://aytosagunto.es/va/actualitat/el-campus-obert-a-la-ciutadania-inicia-el-proces-d-inscripcio-i-matriculacio-per-a-enguany/)